b'\n_START_ARTICLE_\nKondenzacija\n_START_PARAGRAPH_\nKondenz\xc3\xa1cija ali uteko\xc4\x8d\xc3\xadnjanje (oziroma pravilneje ukapljev\xc3\xadnjanje) je fazni prehod, pri katerem snov preide iz plinastega v kapljevinsko agregatno stanje. Kondenzacija poteka pri temperaturi vreli\xc5\xa1\xc4\x8da, ki je odvisna od tlaka. Ob kondenzaciji plin odda izparilno toploto. Obratni fazni prehod je izparevanje (evaporacija)._NEWLINE_V kemiji pomeni kondenzacija kemijsko reakcijo, v okviru katere se dve spojini (reagenta) pove\xc5\xbeeta v novo spojino (produkt kemijske reakcije), pri \xc4\x8demer izstopi manj\xc5\xa1a molekula. Zgled kondenzacije je tvorba amida iz amina in karboksilne kisline, pri \xc4\x8demer izstopi voda.'